_:nda46f08aae234950a2b37c639b279ceexb0
<http://schema.org/articleBody>
"<h2>Grįžusi iš prestižinių Arnoldo Švarcnegerio (Arnold Schwarzenegger) vardo kultūrizmo ir fitneso turnyro Ispanijoje bei laimėjusi penktą vietą dviejose kūno fitneso kategorijose, o šį savaitgalį <span style=\"font-weight: 400;\"> </span>dalyvausianti tarptautinėse Grand Prix varžybose Liuksemburge, alytiškė Julita Ciūnytė užsuko į Alytaus rajono savivaldybę pasidžiaugti laimėjimais bei pasidalinti savo planais dėl Kaniūkų kaime plečiamo verslo.</h2>\r\n<span style=\"font-weight: 400;\">Sportininkė papasakojo, kad yra gimusi ir užaugusi Alytuje, septynerius metus lankė cirko studiją „Dzūkija“ kaip oro gimnastė ir ekvilibristė, vėliau pradėjo dalyvauti  fitneso varžybose. Yra absoliuti Lietuvos moterų kultūrizmo čempionato nugalėtoja, Europos čempionato antros ir penktos vietų laimėtoja, pasaulio čempionate iškovojusi šeštą ir septintą vietas.</span>\r\n\r\n<span style=\"font-weight: 400;\">„Fitnesas ir kultūrizmas yra taip pažengę, kad dabar turime galimybę rinktis iš tokių rungčių, kaip Fit Model, Bikini Fitness, Body Fitness, o kam norisi „aštriau“  – kultūrizmo. Labai retai, bet vis dar pasitaiko išgirsti, jog sportas su svoriais naudingas tik dalyvaujantiems fitneso ir kultūrizmo varžybose.  Aš pasakyčiau, kad tai naudinga visiems: sudeginama daugiau kalorijų, gerėja fizinė ir emocinė būsena, auga pasitikėjimas savimi, apsauga nuo raumenų masės mažėjimo organizmui senstant, stipresni kaulai, puiki fizinė būsena ir kūno sudėjimas, ir t. t. Treniruočių su svoriais nauda neišmatuojama, bet nereikėtų painioti pasirengimo aukšto lygio varžyboms ir sportavimo dėl savo asmeninių tikslų“, – sakė Julita Ciūnytė, pabrėždama, kad sportas jai pačiai yra gyvenimo būdas, geležinės valios ugdymas.</span>\r\n\r\n<span style=\"font-weight: 400;\">Savo patirtį ir įgytas žinias sportininkė sako norinti perteikti kitoms moterims, o sveikatingumo ir grožio studija „Super Faina“, veikianti Kaniūkų kaime, įvairias procedūras taiko ir vyrams. </span>\r\n\r\n<span style=\"font-weight: 400;\">Meras Algirdas Vrubliauskas palinkėjo J. Ciūnytei sėkmės varžybose bei žadėjo apsilankyti jos studijoje Kaniūkų kaime, išbandyti moderniąją įrangą bei technologijas.</span>"
<https://alytausgidas.lt/naujiena/kulturizmo-cempione-kuria-versla-alytaus-rajone/>